شیخ ضمیر الدین

شیخ محمد ضمیر الدین بن صوفی شیخ محمد امیر الدین بن شیخ محمد باقر بن شیخ انور الدین ندیاوی (بنگالی: جنوری 1870-2 جون 1937) بنگالی اسلامی مبلغ اور مصنف تھے۔

 ابتدائی زندگی اور خاندان 
شیخ محمد ضمیر الدین جنوری 1870 میں ایک بنگالی شیخ خاندان میں مہر پور کے گاؤں گاڑاڈوب بہادر پور میں پیدا ہوئے، جو اس وقت بنگال پریذیڈنسی کے ضلع ندیہ کے تحت واقع تھا۔ ان کے والد صوفی شیخ محمد امیر الدین تھے اور ان کی والدہ لافرن بی بی تھیں۔ 

 تعلیم 
ضمیر الدین نے آمجھوپی کرسچن اسکول اور پھر کرشن نگر نارمل اسکول میں تعلیم حاصل کی۔ 1887 میں، وہ عیسائیت قبول کر لیا اور 'جان ضمیر الدین' کے نام سے مشہور ہو گئے۔ انھوں نے 1891 میں سینٹ پالز ڈیوینیٹی کالج، الہ آباد سے الہیات میں گریجویشن کیا۔ بعد میں، انھیں کلکتہ کے ڈیوینیٹی کالج میں داخل کرایا گیا جہاں انھوں نے عیسائیت اور سنسکرت، عربی، یونانی اور عبرانی ادب اور گرائمر کا مطالعہ کیا۔ وہ بنگالی انگریزی، اردو, فارسی اور لاطینی بھی جانتے تھے۔

 کیریئر 
ضمیر الدین نے جون 1892 میں کرسٹی بند میں اصل قرآن کوتھای (اصلی قرآن کہاں ہے؟) کے عنوان سے ایک مضمون لکھا۔  اس کے جواب میں منشی محمد مہر اللہ نے 'عیسائی با کھرشٹانی دھوکا بھنجن' کے عنوان سے ایک مضمون لکھا جو 20 اور 27 جون 1892 کو دی سدھاکر میں شائع ہوا، جہاں انھوں نے ضمیر الدین کے چھ سوالات کے جوابات دیے۔  بعد میں ضمیر الدین نے سدھاکر کے جواب کے خلاف ایک مضمون لکھا۔  اس کے جواب میں، بنگبندھو منشی محمد مہر اللہ نے اصل قرآن سروتر' (اصلی قرآن ہر جگہ میں) کے عنوان سے ایک مضمون لکھا۔

بنگبندھو منشی محمد مہر اللہ کا دوسرا مضمون پڑھنے کے بعد ضمیر الدین نے اسلام کی طرف لوٹنے کا فیصلہ کیا۔ 

ضمیر الدین نے مذہبی مسائل پر کتابیں لکھیں۔ انھوں نے سماجی مسائل پر بھی کتابیں لکھیں اور ترجمہ کیا۔ انھوں نے 'حضرت عیسی کے' (حضرت عیسی کون ہے؟) اور 'اسلامی بکترتا'(اسلامی تقریریں) اور 'سریشٹھ نبی حضرت محمد ﷺ' اور' پادریر دھوکا بھنجن اور دیگر کتابیں لکھیں۔

 موت 
ضمیر الدین کا انتقال 2 جون 1937 کو ہوا۔ انھیں ان کے خاندانی قبرستان میں دفن کیا گیا۔

 حوالہ جات 

زمرہ:CS1 uses Bengali-language script (bn)
زمرہ:CS1 Bengali-language sources (bn)
زمرہ:بیسویں صدی کی بنگالی شخصیات
زمرہ:انیسویں صدی کی بنگالی شخصیات
زمرہ:مسیحیت سے اسلام قبول کرنے والی شخصیات
زمرہ:اسلام سے مسیحیت قبول کرنے والی شخصیات
زمرہ:بنگلہ دیشی علماء
زمرہ:بنگالی مصنفین
زمرہ:ضلع مہر پور کی شخصیات
زمرہ:1937ء کی وفیات
زمرہ:1870ء کی پیدائشیں